…Ac adre awn er y gadair wag. | Bardd Plant Cymru\n…Ac adre awn er y gadair wag.\nDyna oedd steddfod a hanner! byddai’n steddfod a thri chwarter petai bardd wedi cael ei gadeirio, ond awn ni ddim i boeni ym mhellach am yr unig sedd wag yn y pafiliwn ar bnawn gwener. Rwy’n ffyddiog fod yna ddigon o ddarpar brifeirdd medrus yn aros eu cyfle i hawlio cadeiriau gydag awdlau a dilyniannau ardderchog yn y dyfodol agos. Hoffwn hefyd longyfarch pob un enillydd yng nghystadleuthau’r brifwyl, ac os nad oeddech yn ffuddugol, peidiwch a digaloni, fe wn i’n iawn fod pethau gwell i ddod i chi(siarad o brofiad personol!)\nTu ôl i’r rhesi o ddarpar brifeirdd hyn y mae yna gadwyn gynhyrchu enfawr o feirdd yn dal i fwrw yn ei blaen ar y llinell gynhyrchu yn y ffatri eiriau, ac mae’r hwyl mae pob un bardd bach yn ei gael yn codi yn odlau a chyflythrennu a chlecio geiriau fel o’r simneiau. Os buoch yn darllen fy mlog diwethaf fe sylwoch fod gen i wytnhos lawn o ddigwyddiadau ym mhrifwyl Dinbych.\nRhaid cyfadde nad oeddwn wedi gobeithio arloesi fel Bardd Plant drwy wneud gweithdy heb blant yddo! Ond dyna a ddigwyddodd ar y sadwrn cyntaf yn sesiwn lawnsio Gwyl Llên Plant y Steddfod. Roedd hynny i’w ddisgwyl efallai gyda’r penwythnos cyntaf o hyd yn un tawel, ar wahân i’r bandiau pres wrth gwrs! Erbyn y prynhawn serch hynny, fe ddes ar draws sawl plentyn brwdfrydig, a dyna danio’r gwn odlau ar faes cad y seiniau i ddechrau brwydr odli ym mhabell y coleg cymraeg. Ymunodd y rhieni yn yr hwyl hefyd oedd yn braf i’w weld, yn enwedig o weld y plant yn eu curo!\nBu sawl sesiwn hwylus weddill yr wythnos ac rwy’n ddiolchgar i bawb a ddaeth i bob un. Bu trafodaeth ar rôl y Bardd Plant yn y babell lên gyda sawl un o fy rhaglfaenwyr ac roeddwn i’n cael teimlo fel Peter Capaldi ym Mhantheon arwyr cyfres Doctor Who. Braf fyddai cael gwneud mwy o ddigwyddiadau gyda’r beirdd Plant eraill i gael dysgu o’u profiadau. Fel a ddywedwyd ar y llwyfan, unwaith yn Fardd Plant, wastad yn Fardd Plant!\nManteisiais ar y sesiwn farddoni yn yr Ŵyl llen Plant i gael y criw i greu cerdd ar y cyd, cerdd a ddenfyddiwyd i lawnsio ymgyrch Shwmae/Sumai (diwrnod i annog cychwyn pobl sgwrs yn Gymraeg ar y 15fed o Hydref – ymunwch a ni!). Dyma gopi o’r gerdd yn llawysgrifen un o’r beirdd bach, a honno wedi ei chreu mewn cwta 20 munud!\nDigwyddiad mawr arall yr wythnos oedd cynnal y Stomp i Blant gyntaf erioed yn y byd, wel, y bydysawd a dweud y gwir! Ces y fraint o fod yn stompfeistr a dyna lle bu 9 o feirdd mwya cyffrous ein cenedl yn ymgiprys am y gorau i ennill stôl fach y stomp. Roedd jyglo Gruff Sol yn hynod athrylithgar, a doedd ei gerdd e ddim rhy ffôl chwaith. Tra bod y 9 bardd wedi perfformio cerddi roeddwn yn teimlo y dylent oll eu cyhoeddi rhywsut, dim ond un a lwyddodd i blesio’r beirniaid, sef chi y plant, yn y pen draw, felly llongyfarchiadau stompus o enfawr i Casia Wiliam ar gipio’r stôl. Boed iti lawer o bleser yn eistedd arni yn creu dy gerddi nesaf Casia! Dyma linc i fideos o’r holl gerddi a ddarllenwyd. Mwynhewch!\nRwy’n dal i fod wedi blino ond hefyd fy modloni’n llwyr gan holl brysurdeb y brifwyl. Fel y dywedais cyn mynd i Ddinbych, dyma ydy fy hoff adeg yn y flwyddyn ac felly gyda chalon drom ro’n i’n ffarwelio â dyffryn clwyd a’i phobl a fu mor groesawgar. Cadair wag, shmadair wag! Rwy’n gwybod fod yna ddigon o ddawn trin geiriau ledled gwlad y gân i ni beidio a gorfod poeni y bydd yna gyfres o gadeiriau gwag yn y dyfodol. Edrychaf ymlaen i ddarllen y degau o awdlau arobryn sydd i ddod, gan obeithio mod i mewn rhyw ffordd fach wedi gallu cyfrannu i ddatblygiad ambell i brifardd bach.\nCofion cynnes a blinedig, Nei.


Cwrs cyfarwyddo y Royal Central School of Speech & Drama | Ymddiried\n« BAFTA Cymru i Clare Sturges\nCyfnod ‘internship’ gyda Paramount Pictures »\nCwrs cyfarwyddo y Royal Central School of Speech & Drama\nAdroddiad Robert Gwyn Davin\nRoedd cwrs cyflwyniad i gyfarwyddo yn y Royal Central School of Speech and Drama yn gyflwyniad da i fyd cyfarwyddo theat.r, er ofewn cyfyngderau coleg ddrama Roedd 16 ohonom yn y dosbarth. Actores sydd wedi symud i rôl cyfarwyddwr oedd y tiwtor. Roedd dau ddosbarth yr wythnos, rhwng 7-9 nos Lun a nos Fercher.\nI mi, roedd hanner cyntaf y cwrs yn gryfach na’r ail hanner. Yn y cyfnod cynnar, dysgom am amlinellu pwrpas, creu ffiniau, ysgrifennu cytundeb o gyfrifoldebau o fewn y dosbarth a thuag at ein cyd-fyfyrwyr. Roedd yn awyrhylch saff, ble roedd rhwydd hynt i wneud camgymeriadau ac felly i ddysgu. ‘Doedd y mwyafrif o’r myfyrwyr heb gyfarwyddo o’r blaen, er roedd y rhai a oedd wedi yn gorfod cyfaddawdu tipyn gan eu bod yn fwy cyfarwydd gyda’r gwaith.\nCawsom 2 gyfle i gyfarwyddo cyflwyniadau llafar / monolog gan ddefnyddio myfyrwyr oedd ar gyrsiau eraill. Er enghraifft, myfyrwyr tramor yn dysgu actio trwy gyfrwng y Saesneg\nRoedd defnyddio gemau ac arwain y dosbarth yn y sesiynau twymo ar gychwyn pob gwers yn brofiad da, er ychydig yn frawychus!\nMae gan goleg Central lyfrgell wych, ystafelloedd ymarfer da ac adnoddau technegol heb eu hail. Os oes awydd gan unrhyw un i ddysgu unrhyw agwedd ar ddrama, fedra i ddim meddwl am le gwell i wneud hynny.


, 5 Hydref 2020 - 19 Hydref 2020\n07/10/2020 - Materion Eraill ref: 2085 Argymhellion wedi cymeradwyo\nGwnaed yn y cyfarfod: 07/10/2020 - Pwyllgor Cynllunio a Gorchmynion\nCyhoeddwyd y penderfyniad.: 07/10/2020\n07/10/2020 - Gweddill y Ceisiadau ref: 2084 Argymhellion wedi cymeradwyo\n12.1 FPL/2019/217 – Cais llawn ar gyfer codi 17 o anheddau fforddiadwy, adeiladu dwy fynedfa newydd ar gyfer cerbydau a 3 mynedfa amaethyddol newydd, gosod gorsaf bwmpio ynghyd â gwaith tirlunio meddal a chaled ar dir ger Stad Craig y Don a Cherry Tree Close, Benllech.\n12.2 DEM/2020/4 – Cais i bennu os oes angen caniatâd blaenorol ar gyfer dymchwel y cyn ysgol yn Ysgol Gynradd Niwbwrch, Niwbwrch.\nPENDERFYNWYD caniatau’r cais yn unol ag argymhelliad y Swyddog yn amodol ar yr amodau a restrwyd yn yr adroddiad ysgrifenedig ac yn amodol ar dderbyn y wybodaeth ecolegol berthnasol.\n12.3 47C151B – Cais llawn ar gyfer codi chwech o lifoleuadau 5 medr o uchder i'r 'manege' yn Ty'n Ffordd, Elim\nPENDERFYNWD gwrthod y cais yn groes i argymhellion y Swyddog oherwydd yr effeithiau ar amwynderau trigolion lleol a’r effaith andwyol ar yr awyr dywyll.\n(Yn unol â gofynion Cyfansoddiad y Cyngor, gohiriwyd y cais yn awtomatig tan y cyfarfod nesaf er mwyn rhoi cyfle i Swyddogion baratoi adroddiad mewn perthynas â’r rhesymau a roddwyd am ganiatau’r cais).\n12.4 FPL/2020/92 – Cais llawn ar gyfer creu 2 lle parcio yn 3 Bronallt, Ffordd Cambria, Porthaethwy.\nPENDERFYNWYD cynnal ymweliad safle ar gais yr Aelod Lleol.\n12.5 FPL/2020/45 – Cais llawn am gynyddu nifer y carafanau teithiol (23 yn ychwanegol) ar y safle o 15 i 38 yn Talli Ho, Prys Iorwerth Uchaf, Bethel, Bodorgan.\nPENDERFYNWD gwrthod y cais yn groes i argymhellion y Swyddog oherwydd y gorddatblygiad o ran safleoedd carafanau yn yr ardal a gan ei fod yn groes i egwyddorion datblygiad cynaliadwy.\n12.6 HHP/2020/168 – Cais llawn ar gyfer dymchel yr adeilad allanol ynghyd a chodi anecs yn Tyn Lôn, Llaneilian.\nPENDERFYNWYD caniatau’r cais yn unol ag argymhelliad y Swyddog yn amodol ar yr amodau a restrir o fewn yr adroddiad ysgrifenedig.\n12.7 MAO/2020/16 – Mân newidiadau i gynllun sydd wedi ei ganiatáu yn flaenorol o dan caniatád cynllunio 34C304K/1/EIA/ECON er mwyn galleuo cychwyn gwaith ar blot 2 ar dir Coleg Menai, Llangefni\n12.8 FPL/2020/105 – Cais llawn ar gyfer creu man parcio newydd yn Ffordd Tudur, Caergybi.\n07/10/2020 - Development Proposals Submitted by Councillors and Officers ref: 2083 Argymhellion wedi cymeradwyo\n07/10/2020 - Departure Applications ref: 2082 Argymhellion wedi cymeradwyo\n07/10/2020 - Affordable Housing Applications ref: 2081 Argymhellion wedi cymeradwyo\n07/10/2020 - Ceisiadau Economaidd ref: 2080 Argymhellion wedi cymeradwyo\n07/10/2020 - Applications Arising ref: 2079 Argymhellion wedi cymeradwyo\n7.1 19C1231 – Cais amlinellol ar gyfer codi 32 annedd marchnad a 4 annedd fforddiadwy, adeiladu mynedfa newydd i gerbydau a cherddwyr, darparu man chwarae a mannau agored ynghyd â manylion llawn y fynedfa a’r gosodiad ar dir ger Stad Cae Rhos, Ffordd Porthdafach, Caergybi.\n07/10/2020 - Applications that will be Deferred ref: 2078 Argymhellion wedi cymeradwyo\n07/10/2020 - Siarad Cyhoeddus ref: 2077 Argymhellion wedi cymeradwyo\nCafodd sylwadau eu hanfon mewn perthynas â cheisiadau 12.3 a 12.6 ac fe’i darllenwyd yn y Pwyllgor Cynllunio a Gorchmynion.\n07/10/2020 - Ymweliad Safleoedd ref: 2076 Argymhellion wedi cymeradwyo\n07/10/2020 - Cofnodion ref: 2075 Argymhellion wedi cymeradwyo\nCyflwynwyd cofnodion cyfarfod blaenorol y Pwyllgor Cynllunio a Gorchmynion a gynhaliwyd ar 2 Medi, 2020 a chadarnhawyd eu bod yn gywir.


Y rôl ‘arall’ sy’n dod â’r frwydr yn erbyn Covid-19 yn fyw i Guto Harri – Golwg360\nFe fydd Guto Harri yn un o wynebau newydd y sianel GB News fydd yn cael ei lansio ar Fehefin 13, ac fe fydd yn cyd-gyflwyno rhaglen bob nos Sul rhwng 7-9yh yn edrych ymlaen at newyddion yr wythnos.\nOnd mae’r newyddiadurwr wedi bod yn siarad â golwg360 am ei waith llai hysbys yn ystod y pandemig Covid-19 a fydd yn ei helpu yn ei rôl newydd.\nFe fu’n gwirfoddoli gyda chriw bad achub yr RNLI yn Chiswick ers chwe blynedd, yn gwneud dwy shifft o 12 awr bob mis fel ‘casualty care lead’ ac mae’n dweud ei fod e’n chwilio’n ofer am gyfleoedd i helpu pan gododd yr argyfwng coronafeirws.\nOnd ymhen peth amser, roedd ymgyrch i ddod o hyd i wirfoddolwyr â rhywfaint o wybodaeth feddygol i sicrhau bod digon o bobol ar gael i frechu mewn canolfannau, ac roedd ei brofiad o fod ar gwrs hyfforddi yn Brighton yn ei wneud yn gymwys.\n“Dros yr wythnosau diwetha’, dw i wedi bod yn fy GP surgery lleol fan hyn am shiffts o bedair awr ar y tro,” meddai, gan egluro ei fod e’n brechu tua 50 o bobol ar y dechrau ond fod y ffigwr yn nes at 80 o fewn dim o dro.\n“Mae’r syniad o roi nodwydd ym mraich person arall yn gynhennid wrthun.\n“Mae’n teimlo fel rhywbeth annifyr i’w wneud i rywun ond mae’n amlwg yn hynod o lesol.\n“Dw i’n credu bo fi wedi cael cadarnhad dros yr wythnosau diwetha’ fod bron pawb yn y byd bach o ofn nodwyddau ac yn sicr ddim yn mwynhau’r profiad heblaw diabetics sydd wedi dod i arfer â fe ond mae bron pawb arall yn anghyfforddus â fe.”\nNid pawb sy’n gwbl gyfforddus yn cael eu brechu chwaith, felly sut mae’n mynd ati i’w hymlacio nhw, tybed?\nMae ei ffordd unigryw ei hun wedi arwain at dipyn o dynnu coes, meddai.\n“Beth dw i wedi bod yn gwneud efo lot ohonyn nhw, ac mae’r nyrsys a’r doctoriaid wedi bod yn tynnu ’nghoes i’n ddi-dostur am hyn, yw dw i’n tueddi i gael pobol i edrych i ffwrdd wrtha i, peidio edrych ar eu braich a pheidio edrych ar y nodwydd, a dw i’n dweud wrthyn nhw i gyd i ddychmygu machlud braf yn un o’u hoff lecynnau nhw.\n“Gallen nhw fod ar lan y môr ond dw i’n trio’u cael nhw i gyd i ddychmygu darn hyfryd o dir.\n“Maen nhw i gyd yn edrych ar y machlud ac os dydyn nhw ddim yn bobol â’u crefydd yn erbyn yfed, dw i’n gofyn iddyn nhw egluro beth sydd yn eu llaw.\n“Ydy e’n beint o lagyr oer, fel mae lot o’r dynion sy’n dod i mewn yn dweud, neu ydy e’n goctêl arbennig?\n“Wrth iddyn nhw ffocysu ar y gwin gwyn neu’r coctêl, dyna pryd mae’r nodwydd yn mynd i mewn. Maen nhw ar eu mwya’ relaxed, a’r mwya’ relaxed ydych chi, lleia’ mae’n brifo.\n“Ac wedyn ry’n ni’n cael laff ynglyn â pam mai dyna’u dewis nhw o ddiod!\n“Dyna’r tric dwi wedi’i ddefnyddio ac er bo nhw i gyd yn tynnu ’nghoes i, maen nhw i gyd fel tasen nhw’n meddwl fod e’n gweithio’n eitha’ da i gael pobol i ymlacio mwy na beth maen nhw yn naturiol mewn sefyllfa od fel yna.\n“Mae’n sefyllfa od ac ry’ch chi’n gorfod gwneud e’n reit sydyn achos, os y’ch chi’n meddwl bo ni’n gwneud rhyw 20 o bobol yr awr, does dim lot o amser gyda chi i drio ymlacio pobol a dyna dw i yn trio gwneud.”\nMae’n dweud bod y profiad wedi bod yn “agoriad llygad” iddo o ran natur y gymdeithas, gan dynnu sylw arbennig at hanes dynes o India yn wreiddiol a ddaeth i gael ei brechu ganddo fe.\n“Roedd gyda fi ryw hen wraig y diwrnod o’r blaen oedd ddim yn siarad Saesneg,” meddai.\n“Roedd ei merch hi, oedd bron yn hanner cant, yno i gyfieithu iddi.\n“Roedd hi o India, yr hen wraig, ac roedd hi’n crynu gyda’r nodwydd. Mi wnaethon ni drafod y ffaith fod fy nhad yng nghyfraith i wedi tyfu i fyny yn India a bod fy ngwraig i’n coginio tipyn o fwyd Indiaidd.\n“Pan ddywedais i bod ei daal hi, ei lentils hi, yn un o’n hoff brydau i, wnaeth ei merch hi gyfieithu hyn iddi, roedd hi’n wên o glust i glust a dywedodd hi os o’n i’n ei brechu hi’n dda, byddwn i’n cael ei daal hi am weddill fy oes!\n“Ar y foment yna pan oedd hi’n chwerthin ac yn ymlacio ac yn meddwl am y daal, es i â’r nodwydd i mewn. Ac roedd hi’n ffaelu credu pa mor esmwyth oedd yr holl brofiad, felly ges i gynnig i fynd i gael ei daal hi y diwrnod wedyn – sa’i wedi bod, ond roedd y cynnig yn un caredig iawn!”\n‘Pawb, bron yn ddieithriad, yn ddiolchgar’\nAr y cyfan, mae’n dweud ei fod e wedi cael ymateb positif i’r profiad a bod “pawb, bron yn ddieithriad, yn ddiolchgar” am y Gwasanaeth Iechyd a’r rhaglen frechu.\n“Maen nhw bron i gyd yn dweud, ‘Nag yw e’n anhygoel bo ni fel gwledydd Prydain yn gwneud hyn cystal?’\n“Maen nhw bron yn methu credu cystal yw’r rhaglen frechu ac mae’n egluro lot, wi’n credu, dim ots beth mae pobol yn ei ddweud am ddechrau’r argyfwng yma, mi fydd yna ddadlau am ymchwiliad a heb os, mi fydd camgymeriadau wedi’u gwneud, ond mae bron pawb sy’n dod i mewn i gael eu brechu yn credu bod diwedd y stori yma a’r frwydr fawr i gael brechlyn ma’s wedi bod yn llwyddiant ac yn llwyddiant ysgubol.\n“Mae gorffen shifft pedair awr fel yna yn gwneud i ddyn deimlo’n wylaidd iawn, yn ddiolchgar iawn ac yn llawn gwerthfawrogiad ac edmygedd o’r natur ddynol.”\nDefnyddio’r profiad wrth gyflwyno’i raglen newydd\nEi obaith o ran ei raglen, meddai, yw dod â ffeithiau “sych” yn fyw gan dynnu sylw at brofiadau bywyd go iawn pobol go iawn – fel ei brofiad e’n brechu pobol.\nBydd ei raglen newydd ar GB News yn gyfuniad o “wleidyddiaeth, busnes, chwaraeon, bywyd a phob dim arall”.\n“Sen i’n disgwyl cael pobol flaenllaw ym myd busnes, ’sen i’n disgwyl cael enghreifftiau o bobol go iawn pan y’n ni’n edrych ar ffigurau diweithdra yn dod ma’s er enghraifft, pobol sydd â naill ai stori hapus i’w dweud, bo nhw wedi colli swydd ond wedi cael swydd newydd neu sydd â stori drist bo nhw wedi dod allan o’r Lluoedd Arfog ac wedi methu cael gwaith.\n“Ac efallai byddwn ni’n siarad gyda phobol wedyn yn rhoi cyngor ynglŷn â sut fyddech chi’n mynd o’i chwmpas hi o ran sgiliau newydd neu swydd newydd neu yrfa newydd.\n“Byddwn ni’n edrych ar bethau sydd yn y calendr, os liciwch chi, ond trio dod â rhyw bersbectif o’r byd go iawn i’r ffigurau go sych yna ymlaen llaw.\n“Ry’n ni’n gobeithio adlewyrchu lot o bethau sy’n digwydd yn y gwasanaethau brys, beth sydd yn digwydd yn y Lluoedd Arfog a beth yw hanesion y bobol yna a beth yw hanesion y byd gwleidyddol i raddau helaeth a rhoi bach o gig a gwaed ar ein gwleidyddion ni, trafodaethau moesol a diwylliannol sydd mewn cymdeithas a rôl technoleg yn newid ein bywydau ni.\n“Gallen ni fynd i jyst â bod unrhyw gyfeiriad ond os oes stori fawr, bydd pawb yn gwybod beth sy’n mynd i fod yn digwydd yn ystod yr wythnos, er enghraifft bod Dom Cummings yn mynd i fod o flaen pwyllgor seneddol, byddwn ni’n trio edrych ymlaen ar gyfer stori fel yna hefyd ond trio cymryd ongl mwy creadigol ac unigryw arnyn nhw.”\n‘Cig a gwaed’\nNid dim ond “newyddion o’r stiwdio” fydd yn cael ei gynnig chwaith, meddai, ond cyfle i ddod i adnabod ffigurau cyhoeddus.\n“Pan y’ch chi’n holi’r Ysgrifennydd Brexit fel wnaethon ni gyda David Davis pan oedd e’n Ysgrifennydd Brexit, bo ni ddim jyst yn eistedd mewn stiwdio yn siarad am Brexit.\n“Wnaethon ni gerdded mewn i Ben-y-fan a wnaethon ni drafod y tad oedd e byth wedi cwrdd â fe heblaw am unwaith, ei dad go iawn e felly a wnaeth e ddatgelu bod ei dad go iawn e’n dod o Ferthyr Tudful a’i fod e’n was sifil yn Swyddfa Cymru a bod e ’mond wedi cwrdd â fe unwaith.\n“Wnaethon ni drafod hanner canrif ynghynt pan oedd e wedi gwneud ei SAS selection a wedyn wnaethon ni drafod Brexit.\n“Ond erbyn diwedd y cyfweliad, roedd gwylwyr Y Byd yn ei Le efo mwy o sens o David Davis fel person llawn na fyddai unrhyw wyliwr sianeli fyddai jyst yn ei weld e yn popio lan yn siarad am y maes llafur oedd ganddyn nhw fel pwyllgor.\n“Felly ni eisiau trio adlewyrchu’r ffaith fod gwleidyddion o bob lliw yn bobol o gig a gwaed yn ogystal â phobol â safbwyntiau sydd yn gwyro’r naill ochr neu’r llall.\n“Fase unrhyw un sydd wedi gwylio’r gyfres ddiweddara’ o’r Byd yn ei Le neu unrhyw gyfres o’r Byd yn ei Le, gobeithio, yn cytuno bod y gwleidyddion sy’n cynrychioli ni yn cael amser reit galed ond yn cael chwarae teg hefyd.\n“Dyna fydd fy llinyn mesur i, gobeithio, efo unrhyw un fydda i’n ei holi.”\nPrifysgol Y Drindod Dewi Sant yn dod yn Bencampwr Amrywiaeth Stonewall\nNod y brifysgol yw cefnogi ei staff a’i myfyrwyr LHDTC+ drwy ddarparu gweithle cynhwysol\nMudiad ieuenctid yn galw ar Lywodraeth Cymru i sicrhau bod gan bawb fynediad cyfartal at fyd natur\nCoed Cadw ymysg y rhai sy'n cefnogi galwadau UK Youth for Nature i wella ansawdd mannau gwyrdd


Salad Tatws Coch Gyda Mayonnaise a Rysáit Hufen Sur\nMae'r salad tatws yma wedi'i wneud gyda datws coch a mayonnaise blasus a gwisgo hufen sur. Mae winwnsyn a seleri coch a gwyrdd yn ychwanegu crwn i'r salad clasurol hwn, ac mae wyau wedi'u berwi'n galed yn ychwanegu rhywfaint o brotein a blas ychwanegol.\nMae tatws coch â starts yn dal yn dda ar gyfer saladau, ond gellir defnyddio tatws newydd, tatws newydd, neu datws isel sych "staen" hefyd.\nTatws croen 1 1/2 punt, wedi'u prysggo\n1/4 cwpanyn winwnsyn gwyrdd wedi'i dorri (sbarion)\n2/3 i 3/4 cwpan mayonnaise\n1 llwy fwrdd hufen sur, dewisol\nPeelwch y tatws neu eu gadael heb eu darlledu. Torrwch unrhyw rannau neu lygaid sydd wedi'u torri neu eu difrodi.\nTorrwch y tatws yn ddarnau maint brath ac yn rhoi sosban cyfrwng. Gorchuddiwch y tatws gyda dwr a'i ddwyn i ferwi. Lleihau gwres i ganolig isel a berwi am tua 10 munud, neu nes bod tatws yn dendr yn unig. Draeniwch a gadewch i chi sefyll gyda'r gorchudd addas i oeri.\nYn y cyfamser, rhowch yr wyau mewn sosban a'i orchuddio â dŵr.\nDewch â'r wyau i ferwi llawn dros wres canolig-uchel. Gorchuddiwch y sosban, tynnwch yr wyau o'r gwres, a gadewch iddyn nhw sefyll am tua 15 i 17 munud (llai os ydych chi'n hoffi melynod môr). Peidiwch â dileu'r clawr.\nDraeniwch yr wyau a rhedeg dŵr oer drostynt. Pan fyddant yn ddigon oer i ddal cysgod, eu torri nhw.\nRhowch y tatws wedi'u hoeri mewn powlen fawr gyda'r wyau wedi'u torri, seleri, winwns coch a gwyrdd. Gorchuddiwch ac oergell nes ei fod yn oer.\nCyfunwch y mayonnaise, finegr gwyn, hufen sur, halen a phupur. Troi'r cymysgedd mayonnaise yn ysgafn i'r gymysgedd tatws nes ei fod wedi'i gymysgu'n dda.\nCoffi Wyau Fietnameg


Cyfradd cyfnewid Vanuatu Vatu (VUV) I Bunt sterling (GBP) byw ar farchnad cyfnewid Forex\nCyfraddau cyfnewid FOREX updated: 09/04/2020 09:50\nVanuatu Vatu - Bunt sterling pris ar hyn o bryd ar y farchnad cyfnewid Forex yn 09 Ebrill 2020\n09:50:09 (Diweddariad cyfradd forex mewn 59 eiliad)\n1 GBP = 155.76 VUV\nCyfnewid Forex - cyfraddau cyfnewid amser real o'r holl arian cyfred. Vanuatu Vatu cyfradd i bunt sterling yn newid bob 30 eiliad. Cyfradd cyfnewid ar unwaith Vanuatu Vatu. Gwerth Vanuatu Vatu i bunt sterling nawr ac ar wahanol adegau.\nSiart masnachu Forex bunt sterling - Vanuatu Vatu yn byw, 09 Ebrill 2020\nSiart masnachu Forex Vanuatu Vatu I Bunt sterling yn byw, 09 Ebrill 2020\nDefnyddiwch siart cyfradd cyfnewid o Vanuatu Vatu i bunt sterling ar 09 Ebrill 2020. Er mwyn monitro'r gyfradd gyfnewid ar Forex yn effeithiol, rydyn ni'n ei ddangos ar graff. Dewiswch bwynt ar y siart i ddarganfod yr union gyfradd gyfnewid am yr amser iawn. Mae'r siart cyfradd gyfnewid Vanuatu Vatu yn cael ei diweddaru'n awtomatig.\nTrosi Vanuatu Vatu I Bunt sterling Vanuatu Vatu I Bunt sterling Cyfradd cyfnewid Vanuatu Vatu I Bunt sterling Hanes y gyfradd gyfnewid\nMasnachu ar-lein Vanuatu Vatu (VUV) i bunt sterling ar hyn o bryd\nBob munud rydym yn olrhain cyfradd cyfnewid Vanuatu Vatu i bunt sterling. Dynameg y Vanuatu Vatu (VUV) i bunt sterling ar y funud hon. Cyfradd gyfnewid y funud o'r Vanuatu Vatu i'r bunt sterling yn y tabl am 10 munud. Postio gwybodaeth yn gyfleus ar y gyfradd munud ar y wefan.\nMasnachu ar-lein Vanuatu Vatu (VUV) i bunt sterling masnachu olaf awr\nBob awr rydym yn olrhain y gyfradd gyfnewid. Y newid yn y gyfradd Vanuatu Vatu (VUV) i bunt sterling yr awr hon yw - 0.0000 GBP. Cyfradd cyfnewid yr awr o'r Vanuatu Vatu i'r bunt sterling yn y tabl am 10 awr. Mae gennym dabl o werthoedd am y 10 awr ddiwethaf i'w gweld yn hawdd.\nMasnachu ar-lein Vanuatu Vatu (VUV) i bunt sterling tuedd heddiw 09 Ebrill 2020


Dari - Wicipedia\niaith, Persian dialect, iaith fyw\nPersian alphabet, Arabic script\nDari (Perseg / Farsi: دری [dæˈɾiː]) neu Dari-Persieg neu Dwyrain Perseg (فارسی دری [fɒːɾsije dæˈɾiː]) yw'r amrywiad o'r iaith Bersieg a ddefnyddir yn Afghanistan. Caiff Perseg ei alw'n Farsi yn aml. Mae'r term Dari hefyd yn cyfeirio at iaith lenyddol gynnar Persia Newydd o'r 10g.  Mae llywodraeth Afghanistan wedi cydnabod a hyrwyddo ei ddefnydd yn yr ystyr culach o amrywiad Afghanistan o Berseg yn swyddogol er 1964. Felly, mewn llawer o ffynonellau Gorllewinol, cyfeirir at Dari hefyd fel Persiaid Afghanistan.\nMae Persiaid Iran ac Afghanistan yn ddealladwy i'r ddwy ochr, gyda'r gwahaniaethau wedi'u cyfyngu'n bennaf i eirfa a ffonoleg. Mae Dari, Farsi a Tajik i bob pwrpas yn un iaith ond gydag enwau gwahanol am resymau gwleidyddol.\n3 Gwledydd eraill\nAfghanistan[golygu | golygu cod y dudalen]\nArdaloedd mwyafrifol siaradwyr Dari (gwyrdd) yn Afghanistan\nMae Perseg yn iaith swyddogol yn Afghanistan ac mae tua hanner y boblogaeth yn ei siarad yn frodorol. Yn ogystal, mae hefyd yn cael ei feistroli gan y mwyafrif o bobl addysgedig ac mae'n gweithredu fel y lingua franca rhwng y gwahanol boblogaethau. Mae Affghaniaid yn ei alw'n Berseg fel yr Iraniaid a Tajiks hefyd yn Bersieg (Farsi mewn Perseg) ond ers 1964 yn Afghanistan mae'r enw "Dari" (yn dod o "darbari" = iaith y darbar, llys y brenin) yn cael ei ddefnyddio am resymau gwleidyddol yn swyddogol defnyddio.\nFel y nodwyd yng Nghyfansoddiad Afghanistan, mae Dari - ar y cyd â Pashto - yn un o ddwy iaith swyddogol y wlad. Dari yw'r iaith fwyaf llafar yn y wlad o hyd a'r fam neu'r iaith gyntaf rhwng chwarter a hanner y boblogaeth. Mae gan Dari statws lingua franca yn Afghanistan ac mae hefyd yn gyfrwng addysgu.\nO ran defnydd cyfreithiol yn yr Iseldiroedd, mae'r Cyngor Cymorth Cyfreithiol wedi sefydlu'n swyddogol y dylid ystyried Farsi a Dari yn ieithoedd ar wahân.\nMae Dari (neu Berseg y Dwyrain fel y gelwir hefyd yn Afghanistan) heddiw yn wahanol i Iraneg neu Perseg Gorllewinnol (Perseg), ymhlith pethau eraill, yn yr ystyr bod yr iaith yn Afghanistan wedi aros ar ffurf "burach". Dim ond ar ddiwedd y 18g y daeth y gwahaniaeth hwn, wrth i Iran ddod i fwy o gysylltiad â phobloedd Twrceg (megis Wsbeceg, dod o dan ddylanwad yr olaf a chael ei rheoli ers amser maith gan linach dyn â chefndir Tyrcig. Roedd Afghanistan yn ei dro wedi dod o dan lai o ddylanwad ac felly wedi cadw Persia yn fwy yn ei ffurf wreiddiol. Mae'r acen hefyd yn wahanol.\nEr gwaethaf y ffaith bod Dari wedi cadw mwy o'r Perseg gwreiddiol ar y naill law, un o'i nodweddion yw, ar y llaw arall, ei fod wedi mabwysiadu mwy o eiriau tramor o'r Saesneg.\nMae yna hefyd wahaniaethau yn naws ystyron: yn Perseg Iranaidd, er enghraifft, mae gan Arabaidd, y gair am Arabeg, hefyd arwydd o afreolus neu arw, nad oes ganddo yn Dari.\nMewn llawer o is-gyfandir India, Perseg oedd iaith weinyddol ac iaith y diwylliant trech am ganrifoedd nes i'r Prydeinwr ddod â hi i ben ym 1843. Mae yna gymunedau bach o hyd wedi'u gwasgaru ledled Pacistan sy'n defnyddio Perseg. Amcangyfrifir bod eu nifer oddeutu 24 i 25 miliwn.\nMy Languages - Learn Dari\n'Afghanistan: Status Of Dari, Pashto Languages A Sensitive Topic'\nPersian Speaking World: Similarities & Differences (کشورهای فارسی زبان) siaradwyr Ffarsi, Dari a Tajiceg\n↑ Encyclopaedia Iranica: Dari. Besoek op 1 Junie 2016\n↑ (Saesneg) CIA World Factbook: Afghanistan Archifwyd 2017-09-20 yn y Peiriant Wayback.\n↑ "Accredited Language Services: Dari. 1 Mehefin 2016". Archifwyd o'r gwreiddiol ar 29 Maart 2016. Cyrchwyd 1 Junie 2016. Check date values in: |access-date=, |archive-date= (help)\n↑ (Saesneg) Ethnologue.com: Farsi, Eastern, A language of Afghanistan, (Saesneg) Farsinet.com: Farsi - Persian Language\nWedi dod o "https://cy.wikipedia.org/w/index.php?title=Dari&oldid=11014702"\nNewidiwyd y dudalen hon ddiwethaf ar 20 Rhagfyr 2021, am 10:04.


BBC - 'Rhyddhad' wedi cyhoeddiad Cyngor y Celfyddydau\nDiweddarwyd: Dydd Iau, 16 Rhagfyr 2010, 07:13 GMT\n'Rhyddhad' wedi cyhoeddiad Cyngor y Celfyddydau\nFe fydd y mwyafrif o gwmniau yn derbyn mwy o arian\nDywed y corff sy'n ariannu'r celfyddydau yng Nghymru eu bod yn "falch" o allu cynyddu'r cyllid i nifer o'r 71 sefydliad y maen nhw'n eu cefnogi.\nFe fydd cyfanswm o £3.7 miliwn ychwanegol yn cael ei wario gan Gyngor Celfyddydau Cymru yn y flwyddyn 2011/12.\nDywedodd Prif Weithredwr y cyngor, Nick Capaldi, bod y setliad o'r arian sy'n dod gan Lywodraeth y Cynulliad "yn well na'r disgwyl".\nFe fydd pum sefydliad yn gweld gostyngiad yn eu grantiau wrth i bump arall dderbyn cyllid am y tro cyntaf.\nUn o'r rhai sy'n colli arian yn y flwyddyn ariannol nesaf yw cwmni Theatr Hijinks a ddywedodd eu bod "wedi eu siglo" gan y newyddion.\nCafodd manylion adolygiad y cyngor o ariannu'r celfyddydau yng Nghymru am y tair blynedd nesa eu cyhoeddi ddydd Iau.\nRoedd y cyngor eisoes wedi cyhoeddi y byddai 71 o fudiadau yn derbyn arian yn hytrach na'r 103 oedd yn derbyn arian cyn hynny.\nO dan y cynlluniau newydd bydd y 71 o fudiadau - sy'n cynnwys cyrff fel y Cwmni Opera Cenedlaethol a Theatr Genedlaethol Cymru - yn derbyn dros £24 miliwn yn 20011/12.\nARIAN I RAI O'R CWMNIAU\n£18,023 yn fwy\nCLWYD THEATR CYMRU:\n£100,198 yn fwy\nCWMNI'R FRÂN WEN:\n£8,676 yn fwy\n£85,004 yn fwy\n£74,448 yn llai\nCANOLFAN GREFFTAU RHUTHUN:\n£253,396 yn fwy\nNEUADD DEWI SANT:\n£18,456 yn llai\nTHEATR Y GRAND ABERTAWE:\n£21,996 yn llai\n£44,880 yn llai\nDywedodd Mr Capaldi bod y cyngor wedi eu gorfodi i wneud penderfyniadau anodd ond o ganlyniad i'r strategaeth eu bod wedi gallu cynyddu arian i'r mwyafrif o fudiadau y maen nhw'n eu cefnogi.\nDros y tair blynedd nesaf fe fydd y cyngor yn derbyn gostyngiad o 4% gan y llywodraeth.\nBydd hefyd yn rhaid i'r cyngor wario 12% yn llai ar gostau gweinyddol.\n"Mae'r cytundeb yma yn well na'r disgwyl," meddai Mr Capaldi.\nOnd er gwaetha'r rhyddhad nad yw'r toriadau ar raddfa mwy fel eu cydweithwyr yn Lloegr, dywedodd bod y cyngor yn mynd i edrych yn ofalus ar y modd y mae'n gweithredu ac "o bosib fe fyddwn ni'n gwneud pethau yn wahanol yn y dyfodol".\nYmhlith y rhai sy'n gweld cynnydd sylweddol yn eu cyllid y mae Artes Mundi, Celfyddydau Anabledd Cymru, Opera Canolbarth Cymru a'r National Theatre Wales.\nDerbyniodd Gwmni Opera Cenedlaethol Cymru doriad o 6.9% yn eu cyllid gan Gyngor Celfyddydau Lloegr yn gynharach eleni.\nFe fyddan nhw'n derbyn £250,000 ychwanegol gan Gyngor Celfyddydau Cymru.\nOnd dywedodd Mr Capaldi mai ar gyfer eu gwaith yng Nghymru yr oedd hyn ac nid fel iawndal am y cyllid a gollwyd gan Loegr.\nAm y tro cyntaf fe fydd pum mudiad yn derbyn cyllid gan y cyngor, Canolfan Gerdd William Mathias yng Nghaernarfon, syrcas NoFit yng Nghaerdydd, International Ballet Wales, cerddorfa Sinfonia Cymru a Theatr Ffynnon yn Y Fenni.\n"Yn y gorffennol roeddem yn glient i'r loteri ac yn mynd o brosiect i brosiect heb sicrwydd hir dymor," meddai Dafydd Roberts, cadeirydd Canolfan Gerdd William Mathias.\n"Mae hyn yn newyddion da i ni.\n"Fe allwn ni wneud cynlluniau."\nY pum mudiad fydd yn colli arian fydd Neuadd Dewi Sant, Theatr y Grand, Venue Cymru, Tŷ Cerdd a Theatr Hijinks.\nFe fydd Hijinks yn colli dros £74,000.\nCelfyddydau: Aros cyhoeddiad\n29 Meh 10 | Newyddion\nCelfyddydau: Rhybudd am gyllid\n13 Tach 10 | Newyddion\nCelfyddydau: Llai i dderbyn arian\nCelf: 'Cyfnod anodd'\n20 Meh 10 | Newyddion


Hancesi a sgarffiau gan Adolfo Dominguez | Dynion chwaethus\nY casgliadau mwyaf adnabyddus o ffasiwn dynion, nawr bod y gaeaf yn agosáu, mae'n amlwg eu bod yn lansio dillad o bob arddull sy'n gynnes, yn ogystal â'r ategolion a'r ategolion hynny fel menig, hetiau, hancesi neu sgarffiau sy'n gwasanaethu fel cot eisoes ar yr un pryd yn cyrchu ein golwg ddyddiol, dyna pam heddiw rydyn ni'n dangos y gorau i chi hancesi a sgarffiau gan Adolfo Dominguez.\nYn yr un modd, dywedwch wrthych y gallwch ddod o hyd i rai dyluniadau o sgarffiau yn ogystal â chael y dillad gorau o ran gwisgo, gyda ffabrigau o ansawdd uchel. y ffasiynau diweddaraf mewn plaid, streipiau, printiau retro neu liwiau solet sy'n ddelfrydol i'w gwisgo bob dydd gyda'r arddull sydd gennych chi yn ystod yr wythnos neu i dynnu sylw at y wisg penwythnos honno, oherwydd byddwch chi'n teimlo'n wych.\nFelly, dylid nodi y gallwch hefyd ddod o hyd i ddyluniadau hances cildroadwy, mewn lliw dwbl, modern a chyfredol iawn yn siopau Adolfo Dominguez, am brisiau sy'n amrywio. rhwng 40 ewro a 60 ewro, yn dibynnu ar y model. Mae'r modelau hyn o sgarffiau'n edrych yn wych gyda chrys, siaced Americanaidd a jîns, gan eu cyfuno ag esgidiau neu sneakers.\nAr y llaw arall, soniwch hefyd y byddwch chi'n dod o hyd i sgarffiau ymarferol iawn mewn gwahanol liwiau, fel glas, mwstard a glas, gyda streipiau garnet, sgarffiau hynny byddant yn cynhesu'ch gwddf ynddynt ddyddiau oerach y gaeaf ar yr un pryd ag y byddant yn ategu'r edrychiad anffurfiol hwnnw neu fwy trefnus, yn dibynnu ar ba ddillad rydych chi'n penderfynu eu gwisgo â nhw.\nHefyd, dylech chi wybod bod y modelau hyn o sgarffiau gan Adolfo Dominguez Mae ganddyn nhw bris o 30 ewro, rhywbeth eithaf fforddiadwy o ystyried ansawdd cynhyrchion y cwmni a'r blas da wrth greu eu dillad gorau iddyn nhw, felly os nad oedd gennych chi rywbeth felly o hyd, peidiwch ag oedi cyn ei gael yn eich cwpwrdd dillad. .\nFfynhonnell - adolfodominguez\nLlwybr llawn i'r erthygl: Dynion chwaethus » Ffordd o Fyw » Sgarffiau a hancesi Adolfo Dominguez


Neuadd Gordon - Study at Cardiff - Cardiff University\nNeuadd fach mewn ardal breswyl sy’n gyfleus os ydych chi’n astudio Mathemateg, Ffiseg a Seryddiaeth, Peirianneg neu Gyfrifiadureg.\nY tu allan i Neuadd Gordon\nCegin yn Neuadd Gordon\nYstafell wely yn Neuadd Gordon Rhestr o’r preswylfeydd\nBwriwch olwg ar y cyfleusterau sydd ar gael drwy gyfrwng Golygfeydd 360°.\nYstafell wely - Rhannu ystafell ymolchi\nYstafell wely - En-suite Cegin\nNeuadd breswyl ag arlwyo rhannol yw Neuadd Gordon. Mae’n neuadd mewn ardal breswyl ac mae’n arbennig o gyfleus i’r rhai sy’n astudio Mathemateg, Ffiseg a Seryddiaeth, Peirianneg neu Gyfrifiadureg. Mae’r gwasanaeth prydau gyda’r nos yn cynnig pryd poeth i’r myfyrwyr o ddydd Llun i ddydd Gwener ac eithrio yn ystod y gwyliau. At ei gilydd mae’r prydau’n cael eu gweini rhwng 5.00pm a 7.00pm ym Mwyty Trevithick yn Adeiladau’r Frenhines gerllaw. Y lleoliad\nCanolfan Ffitrwydd a Sboncen Prifysgol CaerdyddCanolfan Cryfder a Chyflyru Prifysgol Caerdydd\nArlwyo rhannol (pryd gyda’r nos ar gael o ddydd Llun i ddydd Gwener ym Mwyty Trevithick) Rhannu cyfleusterau ystafell ymolchi (11 o ystafelloedd ar y llawr uchaf) En-suite (80 ystafell ar dri llawr) Rhannu cegin/lle bwyta\nGolchdy Maes parcio (23 o leoedd) Un ystafell â chyfleusterau ystafell ymolchi en-suite hygyrch a allai fod yn addas i rai myfyrwyr sy’n defnyddio cadair olwynion Sesiwn 2016/2017 Cyfnod preswyl safonol (Mis Medi i fis Mehefin)\nArlwyo rhannol, rhannu ystafell ymolchi £4330.58\n(2 X £1443.53 and 1 X £1443.52)\nArlwyo rhannol, en-suite\n(3 X £1653.10)\n(3 X £48.50)


Cynradd | TACCLE 2\nYou are here: Home » Cynradd\nTag Archives: Cynradd\nunder Cynradd, Dyniaethau cynradd, Ffon symudol, Gwlad Belg, Tabledau, Technoleg\nOedran 9+ oed Rhwyddineb *** Trosolwg Cod QR (sef Cod Ymateb Cyflym) yw’r nod masnach ar gyfer math o god bar 2D a ddyluniwyd ar gyfer y diwydiant modurol yn Japan. Ers hynny, mae’r system cod QR yn gyffredin iawn a bydd y disgyblion wedi gweld enghreifftiau ohoni ym mhobman. Mae’r cod yn Full Article…\nunder Celf @cy, Cymru, Cynradd, Syniadau sydyn 8-12 oed, Y Dyniaethau\nOedran 10+ oed Rhwyddineb *** TrosolwgMae’r meddalwedd hwn yn rhwydd iawn i’w ddefnyddio, ac eto, erbyn diwedd y wers bydd y dysgwyr wedi cael profiad o gynhyrchu, cyfarwyddo, sgriptio a chastio eu ffilm eu hunain. Mae’n rhwydd iawn gwahaniaethu tasgau hefyd, gan ganiatáu i ddysgwyr mwy galluog arbrofi â phlot a pharhad trwy ychwanegu Full Article…\nGoleuni, Cysgodion a Fi…\nunder Camerau digidol, Cymru, Cymwysiadau difyr, Cynradd, Gwyddonaieth cynradd, Syniadau sydyn 3-7 oed, Syniadau sydyn 8-12 oed\nOedran 6–7 oed Rhwyddineb ***** Trosolwg Mae’r ymarfer hwn yn wych i helpu dysgwyr i ddod i wybod y gwahaniaeth rhwng ffynonellau golau naturiol ac artiffisial. Mae hefyd yn mynd i’r afael â’r hyn sy’n ffynhonnell golau, a’r hyn nad yw’n ffynhonnell golau, a all fod yn bwnc dyrys. Disgrifiad Gwnewch restr Full Article…\nGwyddoniaeth ar ffurf comic!\nunder Cymru, Cynradd, GPTM ar waith, Gwyddonaieth cynradd, MGT, Syniadau sydyn 8-12 oed\nMae plant wrath eu boddau’n cynnal arbrofion ymarferol ond, gan amlaf, mae gas ganddynt yr holl waith cofnodi safonol sy’n anghenrheidiol erbyn hyn… yn enwedig rheiny sy’n gweithio ar lefelau 4 a 5! Dyma syniad i ysgafnhau’r gwaith cofnodi a’i wneud yn fwy dymunol i blant heb golli’r elfennau pwysig megis adnabod newidynnau ayyb. Cliciwch Full Article…\nunder Bwrdd gwyn rhyngweithiol @cy, Camerau digidol, Dyfeisiau, e-lyfrau\nMae’r rhan fwyaf o’n gwaith yn ymdrin â meddalwedd. Fodd bynnag, gofynnir i ni’n aml am ba fath o galedwedd sydd ei angen ar athrawon cynradd mewn gwirionedd, a beth ddylai fod ar eu rhestr ddymuniadau. Mae’r cwestiwn cyntaf yn eithaf rhwydd. Gellir cynnal yr HOLL weithgareddau yn y llawlyfr cynradd gyda’r offer canlynol. (Rydym Full Article…\nunder Cymru, Daearyddiaeth @cy, Mathemateg, Mathemateg cynradd, MGT, Siâp, gofod a maint, Syniadau sydyn 8-12 oed, Y Dyniaethau\nOedran 9–12 oed Rhwyddineb *** Trosolwg Mae Google Earth yn enw eithaf cyfarwydd erbyn hyn ac mae’n gwella drwy’r amser ac yn parhau i gynnig cyfleoedd gwych ar gyfer addysgu a dysgu trawsgwricwlaidd. Yma, fe ddefnyddion ni’r offer mesur Line and Path i ganfod pellteroedd sy’n anodd eu mesur. (Er hwylustod, cyfeirir at Full Article…


> Ein Stori\nFfotogallery: Ein Stori 1978-2018\nAr 4 Medi 1978, agorodd yr oriel gyntaf yng Nghymru oedd wedi’i hymroddi i ffotograffiaeth yn Stryd Charles, Caerdydd, o dan yr enw Yr Oriel Ffotograffeg, Caerdydd. Yn briodol iawn, arddangosfa agoriadol yr oriel oedd Collected Photographs – Photographs from the collection of David Hurn.\nO’r mis Medi hwnnw ymlaen, cychwynnwyd rhaglen arddangos uchelgeisiol ac amrywiol a redwyd yn bennaf gan wirfoddolwyr gyda chyfuniad o arddangosfeydd gwreiddiol a rhai a brynwyd i mewn. Yn ogystal â dangos gwaith ffotograffwyr oedd yn ennyn parch rhyngwladol megis Diane Arbus, Bill Brandt, William Klein a Raymond Moore, trefnodd yr oriel arddangosfeydd gan ffotograffwyr ifanc oedd yn dechrau dod i’r amlwg megis Martin Parr, Tish Murtha a Brian Griffin.\nParhaodd rhaglen arddangosfeydd hynod amrywiol yr oriel i fagu enw da, yng Nghymru ac yn rhyngwladol. Cychwynnodd yr arddangosfa deithiol fawr y Black Series/Recent Nudes gan y ffotograffydd Americanaidd adnabyddus Ralph Gibson, ac ym mis Rhagfyr 1980 cynhaliodd yr oriel arolwg estynedig o New Spanish Photography mewn partneriaeth ag Athrofa Addysg Uwch De Morgannwg.\nCafodd Robert Greetham, gŵr gradd o Goleg Prifysgol Cymru Aberystwyth, ei benodi’n Gyfarwyddwr Ffotogallery yn 1982. O dan ei arweiniad ef, lansiwyd rhaglen newydd o arddangosfeydd gyda sioe thematig fawr a drefnwyd gan Ron McCormick a Susan Butler o’r enw Photography and Looking at Photographs yn archwilio sut mae pobl yn darllen delweddau ffotograffig. Cynhaliodd Ffotogallery gyfres o ddarlithoedd law yn llaw â hon yng Ngholeg Prifysgol Caerdydd, wedi eu trefnu gan David Hurn, oedd yn cynnwys siaradwyr megis Bill Jay, Bert Hardy a Syr Tom Hopkinson. Ymysg uchelbwyntiau eraill y rhaglen arddangosfeydd roedd sioe wreiddiol Burk Uzzle – A Retrospective, yn cynnwys gwaith un o ffotograffwyr mwyaf blaenllaw Magnum, a Welsh Open 1983 a ddetholwyd gan Keith Arnatt. Roedd New Perspectives on the Nude yn sioe arolygu graddfa fawr gyda Susan Butler yn giwrad arni. Roedd hon oedd yn cynnwys cyfraniadau gan Robert Mapplethorpe, Jo Spence a Helen Chadwick, ac yn dilyn hynny Mario Giacomelli – A Retrospective, y sioe fawr gyntaf ym Mhrydain i ddilyn gyrfa gyfan ffotograffydd cyfoes blaenllaw’r Eidal.\nYm misoedd olaf 1983, ymadawodd Robert Greetham i weithio ar ei liwt ei hun a daeth Susan Beardmore yn Gyfarwyddwr newydd Ffotogallery, yn dilyn eu gwaith fel Gweinyddwraig yr Oriel. Gyda’i phenodiad hithau cafwyd pwyslais newydd ar gomisiynau mawrion yn canolbwyntio ar y cyfoes yng Nghymoedd De Cymru fel pwnc i ffotograffwyr. Yng nghyfrol nesaf Ffotoview, cyhoeddodd Susan Beardmore y byddai arddangosfa agoriadol The Valleys Project yn digwydd ym mis Chwefror 1984 gan ddatgan hyn: “gyda Phrosiect y Cymoedd, bydd Ffotogallery, dros gyfnod o dair blynedd, yn dogfennu bywyd a thirlun yr ardal hon mor llawn ag sy’n bosibl mewn ffotograffau”.\n"If you're under 18, there's not much to do" © Mike Berry, The Valleys Project, 1985\nHeblaw Prosiect y Cymoedd, cafwyd datblygiadau pwysig eraill yn ystod cyfnod Susan Beardmore fel Cyfarwyddwr. Ym mis Mai 1985, llwyfannodd Ffotogallery yr arddangosfa ôl-syllol fawr gyntaf ym Mhrydain o’r ffotograffydd Americanaidd Harry Callahan, sef arddangosfa a deithiodd i bedwar ar ddeg o safleoedd eraill yn cynnwys dau dramor. Yn yr un flwyddyn, cychwynnwyd Ffotoannual, sioe gan aelodau Ffotogallery, i roi cyfle i’r unigolion oedd yn cefnogi’r sefydliad arddangos eu gwaith yn yr oriel. Pan aeth yn rhy fawr i 41 Stryd Charles, bu Ffotogallery yn rhentu’r tri llawr uchaf mewn adeilad Fictorianaidd yn 31 Stryd Charles ar gyfer ei oriel a’i archif, ystafelloedd tywyll, gweithdy a swyddfeydd. Yn 1986, sefydlodd Ffotogallery PHOTO-AXIS, sef cymdeithas o orielau ffotograffiaeth a safleoedd arddangos perthnasol ym Mhrydain sy’n cyfnewid gwybodaeth, yn cefnogi prosiectau cydweithredol ac yn sefydlu codau ymarfer ar gyfer y sector ffotograffiaeth annibynnol.\nErbyn 1989, cafodd Ffotogallery ei gydnabod gan y Cyngor Celfyddydau yng Nghymru (sef Cyngor Celfyddydau Cymru yn ddiweddarach) yn ganolfan rhagoriaeth ymysg yr orielau yng Nghymru, ar sail ei hanes a’i botensial yn y dyfodol. Bryd hynny y trafodwyd am y tro cyntaf y dyhead i sefydlu’r Ffotogallery yn ‘Ganolfan Genedlaethol i Gelfyddydau Ffotograffig yng Nghymru’. Ymadawodd Susan Beardmore i ddod yn Gyfarwyddwr Oriel Mostyn yn Llandundo a daeth Chris Coppock, sylfaenydd a golygydd y cylchgrawn celf CIRCA a Chyfarwyddwr yr Art and Research Exchange, Belfast, i gymryd ei lle fel Cyfarwyddwr newydd Ffotogallery.\nYn ogystal â’r diddordeb oedd ganddo yn y rôl oedd gan ffotograffiaeth mewn cynrychioli gwrthdaro, yn arbennig hwnnw oedd yn gysylltiedig â’i brofiadau yng Ngogledd Iwerddon, cyfunodd Coppock lygad craff am arferion ffotograffig oedd yn dechrau dod i’r amlwg yn rhyngwladol gydag ymrwymiad i gomisiynu a chyflwyno gwaith newydd gyda Chymru’n destun iddo. Yn ogystal â goruchwylio’r ddau gomisiwn olaf ym Mhrosiect y Cymoedd, dangosodd Ffotogallery y gweithiau gwreiddiol Pigs and Ingots gan Tina Carr a Anne-Marie Schone a Celtic Light gan Pete Davis, dau ddehongliad cyferbyniol o dirlun Cymru. Comisiynodd Ffotogallery mewn partneriaeth ag Oriel Mostyn a The Photographers Gallery, yr arddangosiad Rubbish and Recollections oedd yn cynnig detholiad terfynol o weithiau gan yr artist sydd wedi’i seilio yng Nghymru, Keith Arnatt.\nRoedd Unknown Depths yn gomisiwn o waith gan yr artist a enwebwyd am Wobr Turner, Willie Doherty, ac roedd hwn yn cynnwys delweddau mawrion gyda thestun yn archwilio cysyniadau o Ogledd Iwerddon a Chaerdydd. Cynhyrchwyd catalog mawr i gyd-fynd ag o, a dyma oedd y cyntaf mewn cyfres o fonograffau artistiaid a chyhoeddiadau thematig a gynhyrchwyd gan Ffotogallery dros y tri degawd nesaf.\nYng Ngwanwyn 1992, caeodd yr oriel i gael ei hadnewyddu, gan ail agor ym mis Hydref gyda Cross Currents gan John Davies, ac arddangosfa wreiddiol Ffotogallery o ffotograffau o dirlun dinesig a gwledig o ddeuddeg aelod-wladwriaeth yr Undeb Ewropeaidd. Erbyn 1993, roedd Ffotogallery wedi sefydlu Cynllun Noddwyr, gyda’r Arglwydd Snowdon, David Bailey, Jane Bown, yr awdur Jan Morris a’r gwneuthurwr ffilmiau Peter Greenaway, ymysg ffigurau nodedig eraill, yn addo eu cefnogaeth i’r sefydliad. Yn hwyrach y flwyddyn honno, dyfarnwyd Gwobr Cymrodor Rhyngwladol 1993 Cyngor Ffilmiau Cymru i Greenaway ac yn rhan o’r dathliadau cynhaliodd Ffotogallery yr arddangosfa wreiddiol The Audience of Macon oedd yn cynnwys 100 o luniau o’r ffilm, fideo ac actorion byw mewn gwisgoedd o’r 17eg Ganrif mewn blychau gwydr o fewn yr oriel a’r tu allan i’r oriel.\nYng nghanol yr 1990au, parhaodd Ffotogallery i gyflwyno arddangosfeydd arwyddocaol gyda chyhoeddiadau law yn llaw â nhw yn cynnwys Isolate gan Calum Angus Mackay, Familiar British Wildlife gan Clive Landen a Lost Territory, yn cynnwys gwaith dau o’r ffotograffwyr sy’n ennyn y parch mwyaf yn y Ffindir, Jorma Puranan a Pentti Sammallahti. Y flwyddyn ddilynol, gwahoddwyd Sammallahti yn ôl i wneud comisiwn lle bu’n teithio hyd a lled Cymru, yn cofnodi ei ganfyddiadau am y wlad.\nEhangwyd gweithgareddau addysgol Ffotogallery yn sylweddol yn y cyfnod yma, i gynnwys cyrsiau achrededig yn ystod y dydd a gyda’r nos, rhaglen Artistiaid mewn Ysgolion, seminarau, ymweliadau coleg a gweithgareddau ysgol i gyflwyno myfyrwyr i agweddau creadigol a thechnegol ffotograffiaeth. Cychwynnwyd arddangosfeydd gan artistiaid a ffotograffwyr oedd yn dod i’r amlwg gyda chysylltiadau agos â Chymru, yn cynnwys Gone to Earth Helen Sear, Police Force Paul Seawright a Portraits 1981-1994 Sue Packer. Roedd Us gan Clement Cooper yn archwilio treftadaeth hiliau cymysg drwy gyfres o bortreadau o unigolion Prydeinig-Affricanaidd a Charibïaidd yn byw yng Nghaerdydd, Lerpwl, Manceinion a Bryste.\nYn 1996, aeth Ffotogallery ati i gomisiynu Catherine Yass, artist ifanc lwyddiannus o Lundain, i gynhyrchu corff newydd o waith ar sail ei phrofiadau o’r amgylchedd gwaith yn ffatri Port Talbot British Steel. Am fod y gwaith dur yn dirnod pwysig yn Ne Cymru roedd hefyd yn symbol o gyfoeth diwydiannol y rhanbarth yn y gorffennol. Cafodd delweddau gwych Yass, a arddangoswyd fel blychau golau, eu prynu’n ddiweddarach gan Amgueddfa Genedlaethol Cymru yn rhan o’u casgliad cenedlaethol.\nDocks Way Disposal Site, Newport (from Reconnaissance) © Josef Koudelka\nComisiwn pwysig arall gan Ffotogallery yn 1999 oedd Reconnaissance Wales Josef Koudelka, mewn partneriaeth ag Ymddiriedolaeth Celfyddydau Bae Caerdydd, yr Amgueddfa Genedlaethol a Magnum Photos. O’r 1980au ymlaen, roedd y ffotograffydd rhyngwladol adnabyddus yma wedi teithio’r byd yn chwilio am dirluniau o waith dyn a thirweddau diwydiannol oedd yn ymgorffori ein perthynas anghyfforddus â natur. Roedd teithio i Gaerdydd a Chymru i gofnodi’r hyn a oedd yno ar ôl i’r diwydiant ddod i ben yn estyniad naturiol i arferion ffotograffig Koudelka. Estyniad arall oedd defnyddio fformat panoramig mawr a oedd wedi dod yn arddull adnabyddus ganddo ef. Cafodd y gwaith a gynhyrchwyd ei symud i fyny i’r casgliad cenedlaethol, a chyhoeddodd Ffotogallery lyfr leporelo (yn plygu fel acordion) i gyd-fynd â’r arddangosfa deithiol.\nWrth i’r mileniwm ddod i ben, dathlwyd y milflwyddiant gan Ffotogallery gyda Just Another Day, oedd yn cynnwys ffotograffau a dynnwyd yng Nghymru dros 48 awr ar Nos Calan 1999 a Diwrnod Calan 2000, yn cynnwys gwaith gan Bruce Gilden, David Hurn, Max Kandolha, John Davies, Simon Norfolk, Sue Packer, Haydn Denman, Karen Ingham, Roger Tiley, Paul Cabuts ac Anthony Haughey.\nYn 2008, yn 30ain blwyddyn Ffotogallery, cafwyd rhaglen arbennig o gryf o arddangosfeydd yn cynnwys Niagara Alec Soth, Auditorium Sophy Rickett, Portraits Pieter Hugo a Bonfires John Duncan. Cychwynnodd Ffotogallery ddwy arddangosfa wreiddiol yn dathlu gwaith a gomisiynwyd a wnaed yng Nghymru dros y tri degawd blaenorol, I Hate Green a Fantasy and Denial. Roedd y detholiad yn cynrychioli llawer o ymatebion unigryw ac eang i gyfnod o newid cymdeithasol ac economaidd dramatig, yn cynnwys gwaith o The Valleys Project, A470 a Barrage, ochr yn ochr â phrosiectau artistiaid unigol megis Keith Arnatt, Catherine Yass, Josef Koudelka a Bedwyr Williams. Yn ogystal â rhoi trosolwg o’r ffordd mae artistiaid yn ymgysylltu â lleoliad penodol, roedd yr arddangosfeydd yn adlewyrchu rhai o’r newidiadau mewn ffotograffiaeth dros y tri degawd blaenorol oedd wedi gwneud y cyfrwng yn rym hanfodol a dynamig mewn celf a diwylliant cyfoes.\nDyfarnwyd Comisiwn 30ain Pen-blwydd Ffotogallery i’r artist Albanaidd Wendy McMurdo, a’r arddangosfa a gafwyd o ganlyniad i hynny, The Skater, oedd yr arddangosfa gyntaf yn 2009. Bryd hynny hefyd y cyrhaeddodd David Drake yn Gyfarwyddwr newydd Ffotogallery.\nGyda’i 30 mlynedd o brofiad blaenorol mewn curadu, cynhyrchu, cyhoeddi a rheoli celf, roedd Drake yn awyddus i sicrhau bod gweithgareddau Ffotogallery yn dilyn ymlaen yn naturiol o’i hanes hyd hynny tra bo hefyd yn adeiladu ar enw da’r sefydliad am ddarparu system gefnogi hanfodol i artistiaid yng Nghymru, ac yn cynhyrchu gwaith oedd yn ffurfio cofnod parhaus o ddiwylliant y genedl. Roedd yn dymuno lawn cymaint i ehangu dylanwad Ffotogallery drwy amgueddfeydd teithiol, prosiectau rhyngwladol, a chydweithio â sefydliadau ac orielau eraill, drwy gyhoeddi rhaglen addysg estynedig.\nYn 2009/10, crëwyd dwy arddangosfa a phrosiect cyhoeddi yn Ffotogallery, gyda Russell Roberts yn guradur arnynt. Roedd English Anxieties Tim Brennan yn cynnig ymateb cyfoes i ddeunydd yn y Mass Observation Archive, a The Silent Village, yn dangos gwaith gan Peter Finnemore, Paolo Ventura a’r awdur Rachel Trezise. Roedd y gwaith newydd a gynhyrchwyd ar gyfer yr amgueddfa a’r cyhoeddiad cyfatebol yn archwilio o safbwynt newydd y cysylltiadau amlwg rhwng amser a lle oedd yn diffinio ffilm wreiddiol Humphrey Jennings The Silent Village (1943), lle defnyddiwyd y pentref bychan, Cwmgïedd, ym Mlaenau Cwm Abertawe, i ddarlunio hanes y pentref Lidice yn Czechoslakia yn nwylo’r Natsïaid. Yn dilyn hynny, teithiodd yr arddangosfa i Mostyn a DOX ym Mhrag yn 2012, i gyfateb gyda 70ain pen-blwydd cyflafan Lidice.\nfrom The Silent Village © Peter Finnemore\nHefyd aeth Ffotogallery ati i gomisiynu Peter Fraser i gychwyn prosiect ffotograffig mawr newydd yng Nghymru, gan ddychwelyd bum mlynedd ar hugain ar ôl ei gyfraniad i Brosiect y Cymoedd. Yn Lost for Words llwyddodd Fraser i gyfleu ysbryd y wlad mewn ffordd unigryw drwy ymweld â, a chofnodi, nifer o safleoedd amrywiol o ddiddordeb ledled Cymru.\nAm fod technolegau newydd a chysylltedd y cyfryngau wedi ymwreiddio fwy a mwy yn ffabrig ein bywydau pob dydd, roedd Ffotogallery yn teimlo bod angen iddo ei ail-sefydlu ei hun fel sefydliad diwylliannol er mwyn galluogi i gynulleidfaoedd ymddiddori’n feirniadol yn yr holl ddulliau cyfoes o greu lluniau. I Ffotogallery, nid oedd y newidiadau yma’n ymwneud ag esgeuluso cryfderau traddodiadol y sefydliad mewn cyfryngau ffotograffig a thrwy’r lens, yn hytrach roedd yn ymwneud ag ehangu ei gynnig mewn ymateb i gyfleoedd digidol.\nCychwynnodd y broses hon yn hydref 2009 gyda Vision On, tymor a ymgysylltodd â’r gymuned ehangach mewn dathliad chwareus o botensial digidol drwy gyflwyniadau a gosodiadau artistiaid a gweithdai ymarferol ar themâu creadigedd digidol, technoleg ymgolli a chynhyrchu a chyflwyno data’n weledol ac yn glyweledol. Roedd Vision On yn cynnwys preswyliad gan y grŵp artistiaid rhyngwladol Ghana Think Tank, yn rhan o rwydwaith o felinau trafod wedi’u dosbarthu’n fyd-eang i ddefnyddio technolegau ffrydio byw i gysylltu pobl leol gydag eraill ym mhedwar ban byd, gan gydweithio i ganfod atebion creadigol i broblemau lleol.\nYn dilyn hynny yn fuan yn 2010, cynhaliwyd arddangosfa fawr o gelfyddyd gyfoes De Affrica, a ddatblygwyd mewn partneriaeth gydag Oriel Djanogly ym Mhrifysgol Nottingham. Daeth Life Less Ordinary â gweithiau ffotograffiaeth, perfformiad, fideo a gosodiadau at ei gilydd gan genhedlaeth iau oedd eisiau symud i ffwrdd oddi wrth y naratifau mawrion am apartheid er mwyn archwilio syniadau mwy cymhleth am hunaniaeth. Roedd yr arddangosfa’n cynnwys gwaith gan Tracey Rose, Nandipha Mntambo, Zanele Muholi, Pieter Hugo a Berni Searle, yn cynnwys gwaith fideo a ddewiswyd ar gyfer Artes Mundi 1, ac aeth i Amgueddfa Cymru i’w gadw yn y casgliad cenedlaethol.\nYn haf 2010, drwy gyfrwng perthynas efeillio’r ddinas, gwahoddodd Fotosommer Stuttgart y Ffotogallery i guradu a chyflwyno Here We Are – Dyma Ni, detholiad o waith newydd gan artistiaid ffotograffig wedi’u seilio yng Nghaerdydd, yn rhai oedd wedi hen sefydlu ac yn rhai oedd yn dechrau dod i’r amlwg. Yn ôl yng Nghymru, bu Ffotogallery yn cyflwyno Villes y ffotograffydd Magnum Raymond Depardon a’r cyflwyniad cyntaf yn y Deyrnas Unedig o gorff o waith newydd a hirddisgwyliedig Zed Nelson Love Me oedd yn canolbwyntio ar y diwydiant harddwch a’r cais byd-eang am berffeithrwydd esthetig. Yna teithiodd yr arddangosfa i Newcastle, Bradford a Wolverhampton .Yn dilyn Love Me cafwyd Condition Report: New Photographic Art from the Czech Republic oedd yn cynnwys gwaith chwe artist oedd yn gysylltiedig â’r Adran Ffotograffiaeth yn FAMU (Ysgol Ffilm a Theledu’r Academi Celfyddydau Perfformio) ym Mhrâg.\nAgorodd 2011 gydag arddangosiadau yn y Pierhead ac yn Turner House, ar yr un pryd, o A Landscape of Wales gan y ffotograffydd o Gymru James Morris, sef prosiect mawr a gomisiynwyd ar y cyd gyda Chanolfan Gelfyddydau Aberystwyth yn edrych yn eang ar y tirlun cyfoes yng Nghymru. Yr arddangosfa nesaf oedd Darkroom, astudiaeth weledol farwnadol y ffotograffydd Michel Campeau, sydd wedi’i seilio yn Montreal, o ystafelloedd tywyll ffotograffig o amgylch y byd oedd yn cau o ganlyniad i ddatblygiadau mewn technoleg ddigidol. Yn dilyn hynny cafwyd Anarcadia, sef tafluniad fideo a chyfres luniau i fynd ag o gan yr artist Prydeinig Ruth Maclennan, a ffilmiwyd yn ehangderau anialwch Kazakhstan, ac yna Patagonia, darluniad gwefreiddiol a thrawiadol Ken Griffith o fywyd yng nghymunedau Cymreig De America.\nLlandudno (from A Landscape of Wales) © James Morris\nUn o lwyddiannau arbennig y flwyddyn, yn artistig ac yn nhermau’r gynulleidfa a’r ymateb critigol, oedd y tymor Wish You Were Here yn Haf 2011. Nod y prosiect hwn, oedd yn ymestyn dros nifer o safleoedd, oedd archwilio ac amlygu’r pryderon cyfredol – yn gymdeithasol, cysyniadol a thechnegol – oedd yn amlwg ymysg cenhedlaeth newydd o artistiaid ffotograffig oedd yn byw ac yn gweithio yng Nghymru. Roedd y tymor yn cyfuno sioeau allweddol gan artistiaid ffotograffig oedd yn dechrau dod i’r amlwg, Dawn Woolley, Rick Davies, David Barnes a Gawain Barnard a detholiad wedi’i guradu o artistiaid eraill yn yr arddangosfa grŵp This Unfolds. Yn dilyn tymor cyntaf Wish You Were Here, comisiynwyd tri phreswyliad newydd gan artistiaid y Cymoedd, Alicia Bruce a Zhao Renhui ym Mlaenafon a Sean Edwards yn Rhondda Cynon Taf. Cynhaliwyd ail dymor o Wish You Were Here yn Haf 2014.\nYn ogystal ag ymrwymiad Ffotogallery i ddatblygu talent ffotograffig yng Nghymru, mae cydweithio rhyngwladol mawr wedi bod yn ddimensiwn allweddol o waith y sefydliad dros y deng mlynedd diwethaf. Roedd yr arddangosfa Believing is Seeing a’r catalog cysylltiedig yn cyflwyno saith artist o Korea oedd yn mabwysiadu gwahanol agweddau tuag at waith ffotograffiaeth neu waith wedi’i seilio ar ffotograffiaeth. Ym mis Ionawr 2012, cyflwynodd Ffotogallery waith Daniel Blaufuks Works on Memory. Dyma oedd yr arddangosfa unigol gyntaf yn y Deyrnas Unedig gan un o artistiaid cyfoes mwyaf clodfawr Portiwgal, y mae ei waith yn cyfuno fideo, ffotograffiaeth, perfformiad, sain a gosodiad i archwilio materion yn ymwneud ag amser a chof.\nRoedd Bi nam, a guradwyd gan Ffotogallery a’r artist Amak Mahmoodian, yn dangos gwaith ffotograffig oedd heb gael ei weld cyn hynny gan grŵp o artistiaid yn byw ac yn gweithio o dan amodau sensoriaeth eithriadol yn Iran. Roedd Voices of the South Atlantic, a ddatblygwyd dros 20 mlynedd gan yr artist o’r Ariannin, Adriana Groisman yn ymdrin â hanes Rhyfel y Falklands/Malvinas 1982, gan adrodd y stori o’r ddwy ochr. Cafodd ei amseru i gyd-daro â 30ain pen-blwydd y gwrthdaro, a chyflwynwyd yr arddangosfa gan Ffotogallery mewn cydweithrediad ag Autograph a Photofusion. Yn y flwyddyn ganlynol cafwyd dangosiad cyntaf y Deyrnas Unedig o Stasis, arddangosfa a chyhoeddiad i gyd-fynd ag o yn cynnwys tri chorff diweddar o waith gan yr artist adnabyddus Danaidd Trine Søndergaard, gyda chefnogaeth gan Gyngor Celfyddydau Denmarc.\nYn 2013, i gyd-fynd â Lithwania’n cymryd Llywyddiaeth yr Undeb Ewropeaidd a’i chysylltiadau cryfion gyda Chymru, cyflwynodd Ffotogallery Borderliners, gyda gwaith dau o’r ffotograffwyr Lithwanaidd enwocaf, Aleksandras Macijauskas a Rimaldas Vikšraitis, enillydd y Wobr Discovery glodfawr yn Rencontres d’Arles 2009. Y cefndir cymdeithasol i’r lluniau grymus yn yr arddangosfa hon oedd dirywiad bywyd y pentref yn Lithwania ers i’r Undeb Sofietaidd chwalu a dirywiad perthynol y system ffermio leol. Yn ddiweddarach y flwyddyn honno, cyflwynodd Ffotogallery y Gwaith Solo Exhibition gan yr artist oedd wedi ennill Gwobr Jerwood, Indrė Šerpytytė. Mae gwaith Šerpytytė yn archwilio hanes, colled a chof unigol ac ar y cyd, yn ymwneud â hanes ei theulu a hanes Lithwania, ei gwlad frodorol, yn union cyn ei hannibyniaeth o feddiant Sofietaidd.\nTrwy adeiladu ar berthnasoedd a ddatblygwyd drwy’r cydweithio rhyngwladol dwyochrog yma, gweithiodd Ffotogallery fel prif sefydliad yn 2012 mewn prosiect pan-Ewropeaidd o’r enw European Prospects a lwyddodd yn ddiweddarach i sicrhau dyfarniad mawr gan Raglen Diwylliant yr Undeb Ewropeaidd, yn ogystal ag arian gan y Sefydliad Diwylliannol Ewropeaidd a chyllid partneriaeth gan Yr Almaen, Ffrainc a Lithwania. Mae’r rhaglen yn parhau bum mlynedd yn ddiweddarach, ac amcanion European Prospects yw ‘datblygu, drwy gydweithrediad trawswladol rhwng artistiaid a phobl broffesiynol ddiwylliannol, y gwaith o ddefnyddio ffotograffiaeth a’r celfyddydau gweledol i ymchwilio ac esbonio hunaniaeth a phrofiad Ewropeaidd cyfoes yng nghyd-destun yr Undeb Ewropeaidd llawer mwy’.\nI See Europe! Fotosommer Stuttgart\nYstyriwyd mai Canol Caerdydd fyddai’r lleoliad gorau i Ffotogallery am nifer o resymau. Byddai’r sefydliad yn agosach at gynulleidfaoedd allweddol a’r gymuned artistig leol, a byddai’n creu canolfan gelfyddydau weledol gyfoes angenrheidiol iawn ym mhrif ddinas Cymru, gan ychwanegu’n sylweddol at ei gynnig diwylliannol er budd trigolion ac ymwelwyr fel ei gilydd.. Fel sefydliad ffyniannus a dynamig gyda galw uchel yn barod am ei wasanaethau, byddai Ffotogallery yn darparu rhaglen hygyrch o’r radd uchaf yng Nghaerdydd gyda hunaniaeth gref, yn adlewyrchu ei bresenoldeb hirsefydlog yng nghalon bywyd diwylliannol Cymru.\nUn cam tuag at wireddu’r uchelgais hwn oedd penderfyniad David Drake i lansio digwyddiad dwyflynyddol newydd ar raddfa fawr o’r enw Diffusion: Gŵyl Ffotograffiaeth Ryngwladol Caerdydd. O’r ŵyl agoriadol yn 2013 ymlaen, mae Diffusion wedi dod â chelfyddyd ryngwladol newydd i Gymru gan arddangos talent y Cymry a thynnu ar gronfa sylweddol o ddoniau a chysylltiadau a ddatblygwyd gan Ffotogallery dros y tri degawd diwethaf. Mae’r ŵyl yn cychwyn ei phedwaredd flwyddyn erbyn hyn, ac mae pob gŵyl Diffusion yn defnyddio dinas gyfan Caerdydd fel cynfas i lwyfannu arddangosiadau a digwyddiadau mewn ffordd sy’n llawn dychymyg. Mae datblygiad parhaus yr ŵyl a’i phresenoldeb drwy’r flwyddyn gron yn gatalydd ar gyfer cydweithrediad newydd tymor hirach rhwng artistiaid, dylunwyr a chynhyrchwyr creadigol eraill, cwmnïau cyflwyno a chynhyrchu, amgueddfeydd ac orielau, y sector addysg, y cyfryngau a diwydiannau creadigol, gan barhau i greu llwyfan bwysig yng Nghymru ar gyfer cydweithrediad lleol, cenedlaethol a rhyngwladol.\nfrom The Valleys Re-Presented at Diffusion 2013\nMae dathlu cyflawniadau artistiaid a ffotograffwyr sydd â chysylltiad cryf â Chymru wedi bod yn elfen allweddol o waith y sefydliad hefyd yn y degawd diwethaf yma. Roedd Ffotogallery yn gyd-gomisiynydd yr Amgueddfa Cyfryngau Genedlaethol, Llyfrgell Birmingham a PARC (Canolfan Ymchwil Ffotograffiaeth ac Archifau) o ddangosiad ôl-syllol mawr o waith o’r 1970au i flynyddoedd cynnar yr 1990au gan y ffotograffydd sydd wedi’i seilio ym Mynwy, Daniel Meadows, gyda chyhoeddiad Photoworks i gyd-fynd ag o. Roedd Meadows yn un o grŵp o ffotograffwyr a hyfforddwyd yng Ngholeg Polytechnig Manceinion yn fuan yn 1970 a arweiniodd y mudiad ffotograffiaeth annibynnol ym Mhrydain, gan dorri traddodiad a dod ag egni newydd a ffyrdd newydd o weld pethau i mewn i’r cyfrwng.\nYm mis Mawrth 2012, lansiodd Ffotogallery Inside the View, sef monograff artist, gydag argraffiad cyfyngedig, yn adlewyrchu 30 mlynedd o waith yr artist yng Nghymru Helen Sear gyda thraethodau beirniadol gan yr Athro David Chandler a’r awdures o Gymraes Sharon Morris. Ar ôl cyflwyno arddangosiadau o waith Sear yn Diffusion 2013 ac yn Stuttgart dair blynedd yn ddiweddarach, comisiynwyd Ffotogallery i guradu a chyflwyno arddangosfa unigol newydd ...the rest is smoke i Gymru yn Fenis yn y 56ed Arddangosfa Gelf Ryngwladol, y Venice Biennale.\nYn 2012, cyd-gomisiynodd Ffotogallery a Mostyn yr artist Jo Longhurst, sy’n Gymrodor Ymchwil Leverhulme ym Mhrifysgol Cymru, i gynhyrchu arddangosfa a chyhoeddi ei chorff newydd o waith Other Spaces, oedd yn ymchwilio’r corff delfrydol a’r perfformiad perffaith mewn perthynas â gymnasteg ryngwladol. Pan oedd Other Spaces yn cael ei arddangos yn Ffotogallery, enillodd Longhurst wobr glodfawr Canada, y Grange Prize ($50,000) am y prosiect, sef gwobr uchaf y wlad am ragoriaeth mewn ffotograffiaeth ryngwladol.\nYmysg y prosiectau cydweithredol eraill roedd Landscapes Tom Wood, sef arddangosfa deithiol a gynhyrchwyd gan Mostyn, mewn partneriaeth â Ffotogallery a Chanolfan Gelfyddydau Aberystwyth, yn cynnwys detholiad o ddarluniau estynedig ac amrywiol yr artist a grëwyd yng Ngogledd Cymru, Iwerddon a Glannau Mersi. Roedd “Day Dreaming About The Good Times?” yn arddangosfa ôl-syllol fawr o waith gan y ffotograffydd oedd wedi’i seilio yng Nghaerdydd, Paul Reas, a gomisiynwyd mewn partneriaeth â’r Impressions Gallery yn Bradford. Roedd yr arddangosfa’n cynnwys gwaith a gynhyrchwyd yn Ne Cymru yn ystod yr 1980au a’r 1990au, ac hefyd waith yr artist yn Llundain a Gogledd Lloegr.\nNeilltuwyd tymor y gwanwyn 2014/15 yn Ffotogallery i Artes Mundi 6, gyda The Visitors gan Ragnar Kjartansson o Wlad yr Iâ a GEN XX gan Sanja Iveković o Croatia, yn denu dros 8,000 o ymwelwyr i’r arddangosfa. Comisiwn pwysig arall y flwyddyn honno oedd y dangosiad cyntaf ym Mhrydain o’r Garden State, sef arddangosfa a chyhoeddiad i gydfynd â hi gan Corinne Silva, a gynhyrchwyd ar y cyd gan Ffotogallery, The Mosaic Rooms a PARC, Llundain. Mae Garden State yn archwilio’r berthynas wleidyddol rhwng yr ardd a’r ymerodraeth sydd wedi bodoli o’r ddeunawfed ganrif hyd y diwrnod presennol. Rhwng 2010 a 2013, bu Silva yn creu triawd o brosiectau wedi’u lleoli rhwng y Canoldir a’r Afon Iorddonen. Yn dilyn Garden State, cyflwynodd Ffotogallery arddangosfa Empire Jon Tonks, lle tynnodd lun y bobl, y tirluniau a’r bywyd dyddiol mewn pedair tiriogaeth anghysbell Brydeinig; Ynys y Dyrchafael, St Helena, Tristan da Cunha ac Ynysoedd y Falklands. Cafodd yr arddangosfa ei chynhyrchu at y cyd gan Ffotogallery, mac, Impressions Gallery/Bradford, Llyfrgell Birmingham a GRAIN.\nInstallation view of The Visitors by Ragnar Kjartansson, Artes Mundi 6\nEr bod ffotograffiaeth wedi parhau wrth galon rhaglenni artistig Ffotogallery, mae’r sefydliad yn aml yn gweithio gydag ystod o gyfryngau, gan gynnwys ffilm a fideo, cyfryngau digidol, perfformiad a gosodiad. Yn rhan o ŵyl 100 Dylan Thomas, cyflwynodd Ffotogallery gynhyrchiad rhyngddisgyblaethol Bedazzled: A Welshman in New York i ddathlu’r berthynas arbennig oedd gan Dylan Thomas gyda’r Unol Daleithiau, a dylanwad hirbarhaus ei fywyd a’i waith ar ddwy ochr y dyfroedd Atlantig.\nYn Penarth Heights, sef prosiect arloesol sy’n ymgysylltu â chymdeithas, gwahoddodd Ffotogallery bobl ifanc ym Mhenarth i adrodd stori’r prosiect tai cymdeithasol, y Billy Banks, a’i ailddatblygiad yn eiddo atyniadol gerllaw’r harbwr. Gan weithio’n agos gyda chwe ysgol a’u cymunedau, gwelodd y prosiect bobl ifanc yn cynhyrchu naratifau oedd yn cynnwys lluniau a ganfuwyd, a dynnwyd â’r llaw, a dynnwyd â chamera, a driniwyd yn ddigidol a delweddau symudol, ynghyd â geiriau llafar, testun a recordiadau sain i greu cyfres o ffilmiau byrion grymus.\nRoedd Hidden Presence yn brosiect ymgysylltu â’r gymuned am ddwy flynedd a gychwynnwyd gan Ffotogallery ac Amgueddfa Cas-gwent, yn dangos gwaith gan yr artistiaid Eva Sajovic a Julian Germain, gyda chefnogaeth gan Gronfa Dreftadaeth y Loteri. Ei fan cychwyn oedd bywyd Nathaniel Wells, mab i berchennog caethweision ac i gaethferch a symudodd, drwy gyfres anghredadwy o ddigwyddiadau, o blanhigfeydd siwgr India’r Gorllewin i safle uchel mewn cymdeithas a chyfoeth ym Mhrydain y 19eg Ganrif. Roedd y prosiect yn herio’n greadigol y syniad bod llafur gorfodol ac ecsbloetiaeth pobl drwy’r byd i gyd wedi’i gyfyngu i’n hanes, yn hytrach na bod yn rhywbeth sy’n parhau i effeithio ar fywydau pob dydd yma yng Nghymru.\nCafodd yr arddangosfa Route to Roots ei hamseru i gyd-daro â Mis Hanes Du 2017, ac roedd yn rhan o brosiect a ddaeth ag artistiaid a meddylwyr beirniadol at ei gilydd i weithio mewn ffurfiau celf amrywiol megis cerdd, celfyddyd gain, theatr, dawns a ffugymrithio am wythnos breswyl a ddaeth i ben gyda pherfformiad cyhoeddus yng Ngharnifal Butetown a Gŵyl HUB yng Nghaerdydd. Tyfodd Route to Roots allan o’r gwaith ymchwil estynedig gan yr artist oedd wedi’i seilio yng Nghaerdydd, Adeola Dewis, i’r ffordd y mae’r Carnifal yn cyfuno treftadaeth ddiwylliannol a straeon o arwyddocâd hanesyddol, athronyddol ac ysbrydol o brofiad pobl wasgaredig Affrica.\nfrom Route to Roots © Arnaldo James\nMae rhaglen ymgysylltiad digidol Ffotogallery yn arwydd o gyfranogaeth ddyfnach gydag arferion celf sy’n dod i’r amlwg sy’n ymestyn paramedrau ffotograffiaeth a chyfryngau ‘drwy’r lens’ yn y 21ain Ganrif. Mae creadigrwydd digidol wedi’i integreiddio’n llawn â gwaith comisiynu, arddangos, cyhoeddi ac addysgu parhaus, ochr yn ochr â’r arferion ffotograffig a chyfryngau ‘drwy’r lens’ mwy traddodiadol y mae Ffotogallery yn enwog amdanynt. Mae’r strategaeth hon wedi dwyn ffrwyth yn barod gyda nifer o brosiectau arwyddocaol megis adnodd dysgu celfyddyd gyfoes LightBox, y llwyfan ar-lein Experience Wales in Venice oedd yn gwmni i gyflwyniadau Cymru yn y Venice Biennale, gwefan porth European Prospects, y Diffusion Experience a enillodd wobrau a phrosiectau eraill a weithredwyd drwy’r cyfryngau.\nO ganlyniad i brosiect dwy flynedd yn rhan o goffâd Prydain-India 2017 o 70 mlynedd o annibyniaeth India, daeth Dreamtigers a Ffotogallery ynghyd â’r Sefydliad Nazar/Gŵyl Ffoto Delhi. Yn ganolog i’r prosiect roedd ymrwymiad i weithio ar y cyd a chreu cyfleoedd gan y ddwy ochr i artistiaid a phobl broffesiynol greadigol o India a Chymru deithio i’w gwledydd ei gilydd a gweithio yno. Y canlyniad allweddol oedd cydweithredu creadigol ar ffurf cynllunio, datblygu a chyd-gynhyrchu arddangosfeydd, artistiaid preswyl a chyfleoedd i gyfnewid, a datblygu cynulleidfaoedd newydd drwy gyhoeddi ar-lein a phrintio, rhaglenni addysgol a gweithgareddau ymgysylltu digidol.\nWrth i Ffotogallery gychwyn ar ei bumed degawd yn 2018, mae’r sefydliad mor gryf ag erioed, yng Nghymru ac yn nhermau ei sefyllfa ryngwladol. Canfuwyd safle newydd yng nghanol dinas Caerdydd, yn ac mae gwaith codi arian wedi cychwyn i dalu’r costau adnewyddu mawr. Y bwriad yw creu canolfan newydd ddynamig ar gyfer ffotograffiaeth a chyfryngau ‘drwy lens’ yng Nghaerdydd a fydd yn cyflwyno gwaith cyfoes o bob rhan o’r byd, ynghyd â chefnogi datblygiad ac arddangosiad cyrff newydd cyffrous o waith sy’n cael ei ddatblygu yng Nghymru. Bydd hwn yn lleoliad diwylliannol wedi’i wreiddio yn ei gyd-destun lleol, sy’n cynnig cyfle creadigol i bobl o bob parth o fywyd, gan ganolbwyntio tuag allan a bod yn fyd-eang yn ei gyrhaeddiad a’i effaith.\nYn 2018, sicrhaodd Ffotogallery gontract curadurol dwy flynedd i ddarparu The Place I Call Home, sef arddangosfa deithiol a gomisiynwyd gan Gyngor Prydeinig sy’n defnyddio ffotograffiaeth a chyfryngau drwy lens i archwilio’r syniad o gartref fel y mae’n berthnasol i brofiadau cyfoes y bobl wasgaredig Arabaidd sy’n byw yn y Deyrnas Unedig a phobl Brydeinig sy’n byw yn y Gwlff. Mae paratoadau ar waith ar gyfer pedwaredd flwyddyn Diffusion yn 2019, gyda’r thema Sound+Vision. Mae dwy arddangosfa deithiol a gychwynodd eu taith yn Ffotogallery, Land/Sea Mike Perry a 1968: The Fire of Ideas Marcelo Brodsky, yn teithio’n estynedig drwy Ewrop gyda chyflwyniadau yn Llandudno, Aberystwyth, Plymouth, Lorient, Glasgow, Lyon, Zaragoza a Kaunas.\nInstallation view of Land/Sea by Mike Perry\nMae’r sefydliad wedi derbyn arian gan yr Undeb Ewropeaidd am ddwy flynedd o dan y rhaglen Ewrop Greadigol i arwain A Woman’s Work, prosiect gydweithredol gyda phartneriaid yn Iwerddon, Ffrainc, Lithwania a’r Ffindir. Mae’r prosiect yn archwilio, drwy ffotograffiaeth a chyfryngau digidol, rôl merched mewn diwydiant a gwaith ar sail technoleg yn Ewrop ar ôl y rhyfel, gan herio’r farn ddominyddol am rywiau a diwydiant yn Ewrop. Mae Ffotogallery hefyd yn cryfhau ei waith partneriaeth gydag Amgueddfa Genedlaethol Cymru. Yn ogystal â chyfres o arddangosiadau unigol gan ffotograffwyr ac artistiaid sy’n ferched megis Katrien de Blauwer, Lua Ribiera ac Amak Mahmoodian i gydfynd â’r arddangosfa Women in Focus yn yr Amgueddfa, mae cynlluniau ar y gweill i ailddangos Prosiect y Cymoedd ar raddfa fawr yn 2020.\nMae’r ffaith fod Ffotogallery yn ffynnu, yn hytrach na dim ond goroesi, ar ôl pedwar degawd yn adlewyrchu ymroddiad y staff, y gwirfoddolwyr, yr aelodau a’r cefnogwyr, y ffotograffwyr niferus, yr artistiaid a phartneriaid y mae’r sefydliad wedi gweithio â nhw dros y blynyddoedd, a’r brwdfrydedd am ffotograffiaeth a chyfryngau ‘drwy’r lens’ y mae cynulleidfaoedd a chyfranogwyr wedi’i dangos.\nMae’n dangos sut y mae Ffotogallery wedi chwarae rhan ganolog mewn datblygu diwylliant ffotograffig cyfoes yng Nghymru ac yn rhyngwladol drwy gomisiynu a chyflwyno gwaith newydd mewn arddangosfeydd ac mewn gwyliau a digwyddiadau, drwy gyhoeddi estynedig ar-lein ac mewn print, drwy gefnogi artistiaid ffotograffig ac artistiaid drwy lens sy’n dod i’r amlwg, a gyda gwaith allgymorth ac addysg arloesol sy’n cynnig cyfle i drawstoriad eang o’r gymuned allu cyfranogi.\nYn fwy na dim, mae’n amlygu’r cyfraniad pwysig y bydd Ffotogallery yn ei wneud i ddyfodol Caerdydd a Chymru, fel dinas ac fel cenedl sydd ag asedau diwylliannol cyfoethog ac amrywiol a sector creadigol arloesol.\nDavid Drake 2018


Rhaglen ‘Meistr ar Borfa’ yn cynorthwyo ffermwyr llaeth i fireinio eu sgiliau rheoli tir glas – Llanelli Online News\nMEWN blwyddyn pan fo ffermydd llaeth Cymreig wedi profi un o’r tymhorau gwanwyn anoddaf ar gyfer pori eu buchesi, mae Cyswllt Ffermio yn cynorthwyo cynhyrchwyr llaeth i fod yn reolwyr tir glas mwy effeithiol.\nBu rhai o arbenigwyr mwyaf blaenllaw’r DU ac Iwerddon ym maes tyfu, mesur, dehongli a defnyddio glaswellt yn rhannu eu gwybodaeth gyda ffermwyr yn ystod gweithdy dros dri diwrnod ar un o Safleoedd Arloesedd Cyswllt Ffermio, Coleg Gellir Aur ger Llandeilo.\nYn ystod cyfres o sesiynau a seminarau ymarferol, bu’r 15 ymgeisydd llwyddiannus yn dysgu sut i wella eu priddoedd a’u porfeydd, graddnodi dyfeisiau mesur glaswellt, dehongli twf glaswellt a defnyddio meddalwedd i ddehongli data.\nRoedd siaradwyr yn cynnwys Noel Gowan o gwmni Grasstec, yr ymgynghorydd tir glas Chris Duller, ymgynghorydd LIC Pasture to Profit, Moana Puha, a John Owen, rheolwr fferm Coleg Gellir Aur.\nDywedodd Mr Owen bod “potensial aruthrol” i ffermwyr llaeth yng Nghymru wneud gwell defnydd o’r glaswellt sy’n bosibl ei gynhyrchu ar eu ffermydd.\nMae’n credu bod mynychwyr Meistr ar Borfa wedi derbyn mwy o wybodaeth ynglŷn â sut y gellir rheoli’r glaswellt hwnnw’n fwy effeithlon.\n“Rydym yn gallu tyfu llawer o laswellt yng Nghymru, ond yn gyffredinol, nid ydym yn gwneud y defnydd gorau ohono,” meddai. “Gall defnyddio glaswellt fod yn anodd ond mae digon o adnoddau ar gael i’n helpu i reoli hynny.”\nYmysg ymgeiswyr y cwrs oedd Matthew Davies, sy’n 22 mlwydd oed, ac yn godro 200 o wartheg sy’n lloia yn yr hydref ar fferm Catershook Farm, Templeton.\nDywed Matthew ei fod wedi ymgeisio ar gyfer y cwrs i ddysgu sut i wella rheolaeth porfa, gyda phwyslais penodol ar gyllidebu glaswellt. “Gorau oll po fwyaf y llaeth y gallwn ei gynhyrchu o laswellt, gan ei fod yn rhatach i ni fel busnes,” meddai.\n“Mae Meistr ar Borfa wedi bod yn werthfawr iawn, yn uniongyrchol, ac yn bwysicaf oll i mi, mae wedi bod yn fanwl iawn.”\nMae’r fyfyrwraig Marie Powell, o’r Fenni, yn teithio i Seland Newydd i weithio ar fferm laeth am 10 wythnos, a gan fod ei chefndir teuluol yn ymwneud â ffermio bîff a defaid, roedd hi’n awyddus i ddysgu mwy am gynhyrchu llaeth oddi ar y borfa.\nI Marie, un o’r darnau mwyaf gwerthfawr o wybodaeth a ddysgodd oedd sut i reoli padogau mewn tywydd penodol.\n“Rydw i wedi dysgu’r theori ac rwy’n edrych ymlaen at roi’r hyn a ddysgais ar waith,” meddai Marie sy’n 22 mlwydd oed.\nMae Cyswllt Ffermio nawr yn cynnig cyfle tebyg i gynhyrchwyr bîff a defaid gyda gweithdy Meistr ar Borfa yng Ngholeg Meirion Dwyfor, Glynllifon, ar 21-23 Mai.\nMae Rhys Davies, Swyddog Technegol Llaeth Cyswllt Ffermio ar gyfer Gogledd Cymru, yn annog ffermwyr i ymgeisio.\n“Rydym ni’n chwilio am bobl bositif sy’n awyddus i ddysgu ac sy’n gallu cyfrannu at y sesiynau yma,” meddai.\n“Rwy’n credu bod y mynychwyr ar y gweithdy llaeth wedi elwa’n fawr o’r cyfle a gobeithio y byddant yn mynd â’r negeseuon yn ôl i’w ffermydd eu hunain ac yn gweithredu rhai o’r syniadau a gafodd eu trafod.”\nMae Cyswllt Ffermio wedi’i ariannu gan Llywodraeth Cymru a’r Gronfa Amaethyddol Ewrop ar gyfer Datblygu Gwledig.\nPrevious Mwy na 1,000 o ddisgyblion yn derbyn hyfforddiant hollbwysig ynghylch diogelwch ffyrdd\nNext Diddordeb yng Nghynulliad Bwyd Caerfyrddin yn tyfu


Aderyn mudol - Wicipedia\nMorwennol y Gogledd\nAderyn mudol yw aderyn sy'n teithio'n rheolaidd i wahanol ardaloedd yn ôl y tymhorau. Mae llawer o adar yn symud cannoedd neu filoedd o filltiroedd, er enghraifft mae llawer o adar y tir yn nythu yn y gogledd, rhai cyn belled a'r Arctig, ac yn hedfan tua'r de i dreulio'r gaeaf. Er enghraifft mae llawer o adar sy'n nythu yng ngogledd Ewrop yn treulio'r gaeaf yn Affrica. Mae rhywfaint o adar sy'n nythu ymhellach i'r de, er enghraifft rhan ddeheuol De America ac Awstralasia, yn mudo tua'r gogledd i ardaloedd cynhesach at y gaeaf, ond nid yw hyn mor gyffredin.\nMae'n fanteisiol i'r adar nythu yn y gogledd, gan fod y dyddiau'n hirach yn yr haf a mwy o gyfle i gael bwyd i'r cywion. Fel mae'r dyddiau'n byrhau maent yn paratoi i fudo tua'r de. Mae rhai rhywogaethau yn fudol neu'n sefydlog yn ôl y rhan o'r byd lle maent yn byw; er enghraifft mae'r Fwyalchen yn mudo tua'r de neu tua'r gorllewin o wledydd Llychlyn, ond nid yw'r Mwyeilch sy'n byw ymhellach i'r de yn Ewrop yn mudo.\nGall adar fudo dros bellteroedd llawer llai hefyd, er enghraifft rhywogaethau sy'n nythu yn y mynyddoedd yn symud i dir is ar gyfer y gaeaf.\nMae rhai adar y môr yn aml yn mudo dros filoedd o filltiroedd. Dywedir fod Morwennol y Gogledd yn gweld mwy o olau dydd nag unrhyw beth byw arall, gan ei bod yn medru mudo o gyrion yr Arctig i gyrion yr Antarctig. Modrwywyd un o'r rhywogaeth yma ar Ynysoedd y Farne ar arfordir dwyreiniol Lloegr pan yn gyw, a thri mis ar ôl hedfan am y tro cyntaf roedd yn Melbourne, Awstralia, pellter o dros 22,000 km (14,000 milltir). Credir bod Aderyn-Drycin Manaw a fodrwywyd ar Ynys Enlli yn 1957 wedi teithio dros 8 miliwn km (5 miliwn o filltiroedd) yn ystod ei fywyd hyd yma; roedd yr aderyn yma yn dal yn fyw yn 2004.\nWedi dod o "https://cy.wikipedia.org/w/index.php?title=Aderyn_mudol&oldid=2155316"\nNewidiwyd y dudalen hon ddiwethaf ar 10 Ionawr 2017, am 12:11.